Introduksjonsmanus til månedens film

*Hver måned får vi et ekstra innblikk i et av Misjonssambandets misjonsfelt og i november blir vi bedre kjent med arbeidet i Japan. Landet har en aldrende befolkning, og de kristne kirkene er ikke noe unntak. Det er vanskelig å nå de unge med evangeliet, og mange i Japan kommer først til tro i godt voksen alder og først da har de tid til å gå jevnlig i kirken. Samtidig er troen som da vokser frem, ofte resultatet av mange små drypp og møter med kristne impulser gjennom et langt liv.*

*For kirkene, som ofte er små, fører den aldrende medlemsmassen også til utfordringer. Rekruttering blir vanskelig, og det har ført til prestemangel.*

*Heldigvis er det flere som velger å vie mye tid til kirken etter endt yrkesliv, og noen går også inn i tjeneste som prest. I filmen denne måneden møter vi Masato Takeuchi, som nylig har blitt kristen og nå studerer teologi.*

Last ned filmen, og les mer om Japan på siden for månedens misjonsfelt: [Månedens misjonsfelt - Norsk Luthersk Misjonssamband (nlm.no)](https://www.nlm.no/bidra-i-arbeidet/innsamlinger/manedens-misjonsfelt/)

Les enda mer på sidene for Japan: [Japan - Norsk Luthersk Misjonssamband](https://nlm.no/internasjonalt-arbeid/omrader/japan/)

(evt etter filmen og ifbm kollekt)

*Tusen takk for forbønn og gaver, dette betyr at flere i Japan får høre om Jesus.*

## **Bønnekampanje for Japan**

«Under overflaten» er en felles økumenisk bønnekampanje for Japan. Misjonssambandet og flere norske organisasjoner og kirkesamfunn med arbeid i Japan står sammen i bønn for landet.

I forbindelse med bønneaksjonen er det laget et bønnehefte. Heftet inneholder 30 ulike temaer som omhandler det japanske folk, kulturen og dagens samfunnsliv, i tillegg til situasjonen i kirkene.

Heftet egner seg godt til bruk i smågrupper og forsamlinger, men kan også brukes individuelt.

**Ønsker du å få tilsendt bønnehefte(r)? Ta kontakt! Send forespørselen til**[**ejatun@nlm.no**](mailto:ejatun@nlm.no)**, så vil vi sende det til deg.**

## **Materiell for fast giverkampanje**

Vi har diverse givermateriell hvis fellesskapet ønsker å løfte fram fast givertjeneste. Materiellet finner dere her: [Fast giver-aksjon - Norsk Luthersk Misjonssamband (nlm.no)](https://www.nlm.no/ressursbank/kampanje--og-prosjektmateriell/fast-giver-kampanje/)

Vi står sammen om misjonsoppdraget og trenger forbedere, givere og noen som går. Faste givere gjør at vi kan gå videre og fortelle om Jesus til mennesker som aldri har hørt.

**Tusen takk for at du sprer informasjon om givertjeneste!**